Návrh

**NARIADENIE VLÁDY**

**Slovenskej republiky**

z .................. 2014,

**ktorým sa mení a dopĺňa nariadenie vlády Slovenskej republiky č. 481/2011 Z. z., ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky v znení nariadenia vlády Slovenskej republiky č. 43/2013 Z. z.**

Vláda Slovenskej republiky podľa § 18 ods. 1 zákona č. 561/2007 Z. z. o investičnej pomoci a o zmene a doplnení niektorých zákonov v znení zákona č. 231/2011 Z. z. nariaďuje:

Čl. I

Nariadenie vlády Slovenskej republiky č. 481/2011 Z. z., ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky v znení nariadenia vlády Slovenskej republiky č. 43/2013 Z. z. sa mení a dopĺňa takto:

1. V § 1 odseky 1 a 2 znejú:

„(1) Okresy Slovenskej republiky v regióne Stredné Slovensko a Východné Slovensko sa zaraďujú podľa miery nezamestnanosti1) do týchto zón:

1. zóna A, okresy s mierou nezamestnanosti vyššou ako 135 % priemernej miery nezamestnanosti v Slovenskej republike,
2. zóna B, okresy s mierou nezamestnanosti vyššou ako 100 %, najviac 135 % priemernej miery nezamestnanosti v Slovenskej republike,
3. zóna C, okresy s mierou nezamestnanosti najviac 100 % priemernej miery nezamestnanosti v Slovenskej republike.

 (2) Okresy Slovenskej republiky v regióne Západné Slovensko sa vždy zaraďujú do zóny C.“.

1. V § 2 sa vypúšťa odsek 3.
2. V § 3 ods. 1 písm. a) až c) sa slová „podľa prílohy č. 1 v zóne A v jednotlivých regiónoch Slovenskej republiky“ nahrádzajú slovami „uplatniteľnej v danej oblasti podľa mapy regionálnej pomoci na roky 2014 až 2020“.
3. V § 4 ods. 1 sa vypúšťajú slová „najviac však 10 miliónov eur pre investičný zámer v priemyselnej výrobe a najviac 5 miliónov eur pre investičný zámer v oblasti technologického centra“.
4. § 5 znie:

„§ 5

1. Ustanovenia § 4 sa nepoužijú na investičný zámer v
2. priemyselnej výrobe alebo v oblasti cestovného ruchu, ktorého výška oprávnených nákladov je najmenej 50 miliónov eur a v súvislosti s ktorým sa vytvorí viac ako 400 nových pracovných miest,
3. oblasti technologického centra, ktorého výška oprávnených nákladov je najmenej 4 milióny eur a v súvislosti s ktorým sa vytvorí viac ako 80 nových pracovných miest.
4. Celková výška investičnej pomoci na investičný zámer podľa odseku 1 sa vypočítava v súlade s Usmerneniami o regionálnej štátnej pomoci na roky 2014 až 20205).“.

Poznámka pod čiarou k odkazu 5 znie:

„5) Usmernenia o regionálnej štátnej pomoci na roky 2014 - 2020 (Ú. v. EÚ C 209, 23. 7. 2013).“.

1. Za § 6a sa vkladá § 6b, ktorý vrátane nadpisu znie:

„§ 6b

Prechodné ustanovenia k úpravám účinným od 1. júla 2014

1. Maximálna intenzita investičnej pomoci a výška investičnej pomoci podľa formy investičnej pomoci schválená do 30. júna 2014 sa posudzuje podľa doterajších predpisov.
2. Konanie o poskytnutí investičnej pomoci začaté a neukončené pred 1. júlom 2014 sa dokončí podľa tohto nariadenia v súlade s regionálnou mapou pomoci na roky 2014 až 2020.“.

7. Prílohy č. 1 až 5 vrátane nadpisov znejú:

„Príloha č. 1
 k nariadeniu vlády č. 481/2011 Z. z.

MAXIMÁLNA INTENZITA INVESTIČNEJ POMOCI V ZÓNACH
PODĽA JEDNOTLIVÝCH REGIÓNOV SLOVENSKEJ REPUBLIKY

|  |  |  |  |  |
| --- | --- | --- | --- | --- |
| Zóna | Priemyselná výroba | Technologické centrum | Centrum strategických služieb | Cestovný ruch |
| A | 35 % | 35 % | 35 % | 35 % |
| B | 35 % | 35 % | 35 % | 35 % |
| C | 25 % | 25 % | 25 % | 25 % |

 Príloha č. 2

 k nariadeniu vlády č. 481/2011 Z. z.

MAXIMÁLNA VÝŠKA DOTÁCIE NA OBSTARANÝ DLHODOBÝ HMOTNÝ
MAJETOK A DLHODOBÝ NEHMOTNÝ MAJETOK V ZÓNACH PODĽA
JEDNOTLIVÝCH REGIÓNOV SLOVENSKEJ REPUBLIKY

|  |  |  |  |  |
| --- | --- | --- | --- | --- |
| Zóna | Priemyselná výroba | Technologické centrum | Centrum strategických služieb | Cestovný ruch |
| A | 15 % | 20 % | neposkytuje sa | 15 % |
| B | 10 % | 20 % | neposkytuje sa | 10 % |
| C | neposkytuje sa | 20 % | neposkytuje sa | neposkytuje sa |

 Príloha č. 3
 k nariadeniu vlády č. 481/2011 Z. z.

MAXIMÁLNA VÝŠKA ÚĽAVY NA DANI Z PRÍJMU V ZÓNACH
PODĽA JEDNOTLIVÝCH REGIÓNOV SLOVENSKEJ REPUBLIKY

|  |  |  |  |  |
| --- | --- | --- | --- | --- |
| Zóna | Priemyselná výroba | Technologické centrum | Centrum strategických služieb | Cestovný ruch |
| A | 35 % | 35 % | 35 % | 35 % |
| B | 35 % | 35 % | 35 % | 35 % |
| C | 25 % | 25 % | 25 % | 25 % |

 Príloha č. 4
 k nariadeniu vlády č. 481/2011 Z. z.

MAXIMÁLNA VÝŠKA PRÍSPEVKU NA JEDNO VYTVORENÉ NOVÉ PRACOVNÉ MIESTO V ZÓNACH PODĽA JEDNOTLIVÝCH REGIÓNOV SLOVENSKEJ REPUBLIKY

|  |  |  |  |  |
| --- | --- | --- | --- | --- |
| Zóna | Priemyselná výroba | Technologické centrum | Centrum strategických služieb | Cestovný ruch |
| A | 6 000 eur | 8 000 eur | 6 000 eur | 6 000 eur |
| B | 4 000 eur  | 8 000 eur  | 6 000 eur | 4 000 eur |
| C | neposkytuje sa | 8 000 eur | 6 000 eur | neposkytuje sa |

 Príloha č. 5
 k nariadeniu vlády č. 481/2011 Z. z.

MAXIMÁLNA HODNOTA NEHNUTEĽNÉHO MAJETKU, KTORÝ BOL NADOBUDNUTÝ PREVODOM ALEBO ZÁMENOU ZA CENU NIŽŠIU, AKO JE VŠEOBECNÁ HODNOTA MAJETKU V ZÓNACH PODĽA JEDNOTLIVÝCH REGIÓNOV SLOVENSKEJ REPUBLIKY

|  |  |  |  |  |
| --- | --- | --- | --- | --- |
| Zóna | Priemyselná výroba | Technologické centrum | Centrum strategických služieb | Cestovný ruch |
| A | 35 % | 35 % | 35 % | 35 % |
| B | 35 % | 35 % | 35 % | 35 % |
| C | 25 % | 25 % | 25 % | 25 % |

 .“

Čl. II

 Toto nariadenie vlády nadobúda účinnosť 1. júla 2014.